
Ang Ikasampung Mensahe:  
Ang Pagbibigay-babala Laban sa 
Pagpapatayo ng mga Masjid sa mga 
Libingan 
Sa ngalan ni Allāh. Ang papuri ay ukol kay Allāh. 
Ang basbas at ang pangangalaga ay ukol sa Sugo ni 
Allāh. 
Sa  pagpapatuloy,  napag-alaman  ko  nga  sa 
inilathala sa ikatlong isyu ng magasin na Rābiṭah 
Al-`Ulūm Al-Islāmīyah sa paksang  "Mga Balita sa 
mga Muslim sa Isang Buwan" na ang Al-`Ulūm Al-
Islāmīyah  sa  Kahariang  Jordaneo  Hāshimeo  ay 
naglalayon  ng  pagpapatayo  ng  isang  masjid  sa 
yungib  na  natuklasan  kamakailan  sa  nayon  ng 
Rahib.  Ito  ang  yungib  na  sinasabing  Ahl  Al-Kahf 
(mga  nanuluyan  sa  yungib)  na  nasasaad  ang 
pagkabanggit sa kanila sa Marangal na Qur’ān na 
pinaghigaan nila. 
Bilang  pagsasaalang-alang  sa  tungkulin  ng 

pagpapayo alang-alang kay Allāh at alang-alang sa 
mga lingkod Niya, nagturing ako na magtuon  ng 
isang pananalita sa magasin mismo na Rābiṭah Al-
`Ulūm  Al-Islāmīyah  sa  Kahariang  Jordaneo 
Hāshimeo, na ang nilalaman  nito ay ang payo sa 
Rābiṭah tungkol sa pagpapatupad sa nilayon nito 
na pagpapatayo  ng isang masjid sa nabanggit na 
yungib.  Walang  iba  iyon  kundi  pagpapatayo  ng 
mga masjid sa mga libingan ng mga propeta, mga 
maaayos na tao, at mga relikiya, na nagsaad ang 
kumpletong Batas Islāmiko ng pagbabawal doon, 
pagbibigay-babala  laban  doon,  at  pagsumpa  sa 
sinumang gumawa niyon dahil sa pagiging ito ay 
kabilang  sa  mga  kaparaanan  ng  Shirk  at 
pagpapakalabis-labis  sa  pagpipitagan  sa  mga 
propeta at mga maaayos na tao. Ang reyalidad ay 
isang  tagasaksi  sa  katumpakan  ng  inihatid  ng 
Sharī`ah, isang patunay na ito ay mula sa ganang 
kay  Allāh  (kapita-pitagan  ang  pagpipitagan  sa 
Kanya),  isang  patotoong  nagniningning,  at  isang 
katwirang tandisan sa katapatan ng Sugo ni Allāh 
(basbasan  siya  ni  Allāh  at  pangalagaan)  sa 
anumang  inihatid  niya  buhat  kay  Allāh  at 

ipinaabot niya sa Kalipunan. Ang bawat sinumang 
nagbulay-bulay  sa  mga  kalagayan  ng  Mundong 
Islāmiko  at  sa  nangyari  rito  na  Shirk  at 
pagpapakalabis-labis  ay  dahilan  sa  pagpapatayo 
ng mga masjid sa mga mausoleo, pagdakila sa mga 
ito,  pagmumuwebles  sa  mga  ito,  pagpaparikit  sa 
mga ito, at pagtatalaga ng mga bantay-pinto para 
sa mga ito sa kabila ng pagkakaalam nang tiyakan 
na ang mga ito ay kabilang sa mga kaparaanan ng 
Shirk at  na  bahagi  ng  mga  kagandahan  ng  Batas 
Islāmiko  ang  pagbabawal  sa  mga  ito  at  ang 
pagbibigay-babala  laban  sa pagpapatayo  ng  mga 
ito. 
Kabilang  sa  nasaad  kaugnay  roon  ang 
isinalaysay ng Dalawang Shaykh na sina Imām Al-
Bukhārīy  at  Imām  Muslim  (malugod  si  Allāh  sa 
kanilang  dalawa)  ayon  kay  `A ’ishah  (malugod  si 
Allāh sa kanya) na nagsabi: {Nagsabi ang Sugo ni 
Allāh  (basbasan  siya  ni  Allāh  at  pangalagaan): 
"Isinumpa ni Allāh ang mga Hudyo at ang mga 
Kristiyano;  ginawa  nila  ang  mga  libingan  ng 
mga propeta nila na mga sambahan."} Nagsabi 
pa  si  `’ishah:  {Nagbibigay-babala  siya  ng 

niyari  nila.}  Nagsabi  siya:  {Kung  hindi  dahil 
doon, talaga sanang inangat ang libingan niya. 
Gayon pa man, siya ay natakot na gawin itong 
isang  masjid.}  Nasaad  sa  Ṣaḥīḥān  din  na  sina 
Ummu  Salamah  at  Ummu  Ḥabībah  (malugod  si 
Allāh sa kanilang dalawa) ay bumanggit sa Sugo ni 
Allāh (basbasan siya ni Allāh at pangalagaan) ng 
isang simbahang nakita nilang dalawa sa lupain ng 
Etyopya at nasa loob niyon na mga imahen. Kaya 
naman  nagsabi  siya  (basbasan  Niya  ito  at 
pangalagaan): "Ang mga iyon, kapag namatay sa 
kanila ang maayos na  tao, ay nagpapatayo sa 
ibabaw ng libingan niya ng isang sambahan at 
nagsasaimahen  doon  ng  mga  imaheng  iyon. 
Ang  mga  iyon  ay  masasamang  nilikha  sa 
ganang kay Allāh." 
Nasaad  sa Ṣaḥīḥ Muslim  ayon  kay Jundub  bin 
`Abdilla h (malugod si Allāh sa kanya) na nagsabi: 
{Nakarinig ako sa Sugo ni Allāh (basbasan siya ni 
Allāh  at  pangalagaan),  limang  araw  bago  siya 
mamatay,  habang  siya  ay  nagsasabi:  "Tunay  na 
ako  ay  nagpapawalang-kaugnayan  kay  Allāh 
na  magkaroon  ako  mula  sa  inyo  ng  isang 

matalik na kaibigan sapagkat tunay na si Allāh 
ay  gumawa  nga  sa  akin  bilang  matalik  na 
kaibigan gaya ng paggawa Niya kay Abraham 
bilang matalik na kaibigan. Kung sakaling ako 
ay  gagawa  mula  sa  Kalipunan  ko  ng  isang 
matalik  na  kaibigan,  talagang  gagawin  ko  si 
Ab Bakr bilang matalik na kaibigan. Pansinin 
at  tunay  na  ang  mga  bago  pa  ninyo  noon  ay 
gumagawa  sa  mga  libingan  ng  mga  propeta 
nila  at  mga  maaayos  na  tao  nila  bilang  mga 
sambahan.  Pansinin,  kaya  huwag  kayong 
gumawa  sa  mga  libingan  bilang  mga  masjid 
sapagkat tunay na ako ay sumasaway sa inyo 
laban  doon."}  Ang  mga  ḥadīth  kaugnay  sa 
paksang ito ay marami. 
Nagtadhana ang mga imām ng mga maalam ng 
mga Muslim mula sa lahat ng Apat na Doktrinang 
Legal  at  iba  pa  sa  kanila  ng  pagsaway  laban  sa 
paggawa  ng  mga  masjid  sa  mga  libingan. 
Nagbigay-babala  sila  laban  doon  bilang 
pagsasagawa sa Sunnah ng Sugo (basbasan siya ni 
Allāh  at  pangalagaan),  bilang  pagpapayo  sa 
Kalipunang Islām, at bilang pagbibigay-babala rito 

na masadlak ito sa kinasadlakan ng mga bago nito 
kabilang sa mga nagpakalabis-labis sa mga Hudyo 
at mga Kristiyano at mga kawangis nila kabilang 
sa mga ligaw ng Kalipunang Islām ng ito. 
Kaya ang kinakailangan sa Rābiṭah Al-`Ulūm Al-
Islāmīyah sa Jordan at iba pa rito kabilang sa mga 
Muslim ang pagsunod sa Sunnah, ang pagtahak sa 
landas  ng  mga  imām,  ang  pag-iingat  laban  sa 
binigyang-babala  ni  Allāh  at  ng  Sugo  Niya 
sapagkat  naroon  ang  kaayusan  ng  mga  tao,  ang 
kaligayahan nila, at ang tagumpay nila sa Mundo 
at Kabilang-buhay. Nag-ugnay nga ang ilan sa mga 
tao kaugnay sa  paksang ito sa sabi Niya (kapita-
pitagan  ang  pagpipitagan  sa  Kanya)  kaugnay  sa 
kuwento ng mga nanuluyan sa yungib: 
...﴿































































﴾ 
 {...  Nagsabi  ang  mga  nanaig  sa  usapin  nila: 
"Talagang  gagawa  nga  kami  sa  ibabaw  nila  ng 
isang patirapaan."} (Qur’ān 18:21) 
Ang sagot doon ay na sabihing tunay na si Allāh 
(kaluwalhatian  sa  Kanya  at  napakataas  Siya)  ay 
nagpabatid  tungkol sa  mga  pangulo  at  mga  may 

kapangyarihan  sa  panahong  iyon  na  sila  ay 
nagsabi ng mga nasabing ito ngunit iyon ay hindi 
sa paraan ng pagkalugod at pagkilala sa kanila at 
ito  lamang  ay  sa  paraan  ng  pamumula, 
pamimintas,  at  pagpapalayo  ng  loob  mula  sa 
kagagawan nila. Nagpapatunay roon na ang Sugo 
(basbasan  siya  ni  Allāh  at  pangalagaan)  na 
pinagpababaan  ng  talatang  ito,  at  siya  ang 
pinakamaalam  sa  mga  tao  sa  pagbibigay-
pakahalugan dito, ay sumaway nga sa Kalipunan 
niya  laban  sa  paggawa  ng  mga  masjid  sa  mga 
libingan, nagbigay-babala sa kanila laban doon, at 
sumumpa at namula sa sinumang gumawa niyon. 
Kung  sakaling  iyon  ay  pinapayagan,  talagang 
hindi sana naghigpit ang Sugo ni Allāh (basbasan 
siya ni Allāh at pangalagaan) sa gayong mabigat na 
paghihigpit  at  nagpalabis  doon  hanggang  sa 
isinumpa  niya  ang  sinumang  gumawa  niyon  at 
ipinabatid niya na iyon ay kabilang sa masasama 
sa nilikha sa ganang kay Allāh (kamahal-mahalan 
Siya  at  kapita-pitagan).  Ito  ay  may  dulot  na 
kasapatan  at  pagkumbinsi  sa  tagahanap  ng 
katotohanan.  Kung  sakaling  nagpalagay  tayo  na 

ang  paggawa  ng  mga  masjid  sa  mga  libingan  ay 
pinapayagan  sa  mga  bago  natin,  hindi  naman 
pinapayagan sa atin ang pagtulad sa  kanila roon 
dahil ang Batas natin ay tagapagpawalang-bisa sa 
mga batas bago nito, ang Sugo natin (sumakanya 
ang  basbas  at  ang  pangangalaga)  ay  ang 
pangwakas  sa  mga  sugo,  at  ang  Batas  niya  ay 
kumpletong pangkalahatan. Sumaway nga siya sa 
atin  laban  sa  paggawa  ng  mga  masjid  sa  mga 
libingan  kaya  hindi  pinapayagan  sa  atin  ang 
pakikipagsalungatan  sa  kanya  at  kinailangan  sa 
atin  ang  pagsunod  sa  kanya,  ang  pagkapit  sa 
inihatid  niya,  ang  pag-iwan  sa  anumang 
nakipagsalungatan doon na mga matandang batas 
at  mga  kaugaliang  minamaganda  sa  ganang 
gumawa  niyon  dahil  walang  higit  na  kumpleto 
kaysa sa Batas ni Allāh at walang pagpatnubay na 
higit na maganda kaysa sa pagpatnubay ng Sugo ni 
Allāh (basbasan Niya ito at pangalagaan). 
Si  Allāh  ang  hinihilingan  na  magtuon  Siya  sa 
atin  at  sa  mga  Muslim  sa  kalahatan  sa 
pagpapakatatag  sa  Relihiyon  Niya,  pagkapit  sa 
Batas ng Sugo Niyang si Muḥammad (sumakanya 

ang basbas at ang pangangalaga) sa mga sinasabi 
at  mga  ginagawa,  sa  panlabas  at  panloob,  at  sa 
nalalabi  sa  mga  kapakanan  hanggang  sa 
makipagkita  tayo  kay  Allāh  (kapita-pitagan  ang 
pagpipitagan  sa  Kanya);  tunay  na  Siya  ay 
Madinigin, Malapit. 
Basbasan ni Allāh at pangalagaan ang Lingkod 
Niya at Sugo Niyang si Muḥammad, ang mag-anak 
nito,  ang  mga  Kasamahan  nito,  at  ang  sinumang 
napatnubayan ng patnubay nito hanggang sa Araw 
ng Pagtutumbas. 
 
*** 
 
tl397v4.0 - 17/08/2026 

